Godwins nære forbindelse til Knut den mektige, men også behov for å vise sin vedvarende lojalitet, kommer også til uttrykk i at Godwin gav sine barn danske navn. Godwins første sønn ble døpt Svein etter Knuts far Svein Tjugeskjegg, konge av Danmark og England. Deretter fulgte Harald, oppkalt etter Knuts farfar Harald Blåtann, konge av Danmark. Den tredje i rekken fikk navnet Tostig, en variant av Torstein. Tostig ble den første kjente mann som bar dette navnet i England.